summary: اماراتی فضائی کمپنی کی سیالکوٹ سے دبئی کیلئے پروازیں شروع کرنیکی پیشکش
text: سیالکوٹنامہ نگارمتحدہ عرب امارات کی اتحاد ائیرویز نے نجی شعبہ میں تعمیر ہونے والے سیالکوٹ انٹرنیشنل ائیرپورٹ سے دوبئی کیلئے روزانہ کی بنیاد پر مسافر پروازیں شروع کرنے کی پیشکش کردی ہے اور اس سلسلہ میں اجازت کیلئے سول ایوی ایشن کو باقاعدہ درخواست بھی دیدی ہے سیالکوٹ انٹرنیشنل ائیرپورٹ ڈائریکٹر ایم ظفر ملک نے بتایا کہ اگر سول ایوی ایشن نے اتحاد ائیرویز کو سیالکوٹ سے دوبئی کیلئے روزانہ ایک مسافر پرواز کی اجازت دیدی تو اس سے تین ارب روپے کی لاگت سے نجی شعبہ میں تعمیر ہونے والے سیالکوٹ انٹرنیشنل ائیرپورٹ سے مسافروں کو دوبئی اوردیگر ممالک کو جانے کی بہترین سہولت میسر اجائے گی اور یہ سیالکوٹ گوجرانوالہ گجرات کھاریاں میر پور ازادکشمیر اور دیگر علاقوں کے لوگوں کا ایک مطالبہ بھی ہے واضح رہے کہ سیالکوٹ انٹرنیشنل ائیرپورٹ سے اس سے قبل پی ائی اے ہفتہ وار تین مسافر پروازیں کراچی کیلئے جبکہ ہفتہ وار ایک ایک مسافر پرواز مسقط ابوظبی اور کویت کیلئے چلارہی ہے